Škoda Octavia

Škoda Octavia je model automobilu nižšej strednej triedy vyrábaný českou automobilkou Škoda od roku 1996. Vývoj Octavie sa začal v roku 1992 a v roku 1999 pribudla v ponuke Octavia Combi. Škoda Octavia 2. generácie sa začala vyrábať v roku 2004. Niekedy sa model zaraďuje do strednej triedy, predovšetkým druhá a tretia generácia. Euro NCAP zaraďuje obe generácie do strednej triedy. Do decembra 2011 bolo vyrobených 1 500 000 kusov modelu Octavia. V roku 2013 sa začala výroba tretej generácie Octavie. Budúca generácia má byť odhalená v roku 2017 počas autosalónu v Ženeve.

História automobilu Škoda Octavia 
Česká automobilová spoločnosť spustila výrobu automobilu Škoda Octavia v roku 1959, pričom výroba verzie Octavia bola vylepšením svojho predchodcu Škody 440. Rok 1960 priniesol na trh nový variant, Škodu Octavia Combi, ktorá vynikala hlavne svojim interiérom. Počas nasledujúcich rokov prešiel automobil modernizáciou, ktorá priniesla vylepšenie zadnej časti auta. V roku 1964 Octaviu vystriedal model Škoda 1000 MB. Škoda Octavia Combi sa na trhu udržala do roku 1971.

Škoda Octavia (1U) (19962010) 

Návrat výroby Škody Octavia znamenal rok 1996, kedy sa spustil predaj modelu, ktorého vývoj začal  v roku 1992. Keďže výrobca kládol veľký dôraz na bezpečnosť, interiér disponoval prednými i bočnými airbagmi, ktoré boli v tej dobe charakteristické hlavne pre vyššie triedy automobilov. V roku 1998 sa začala vyrábať Škoda Octavia Combi.Octavia v roku 2001 prešla faceliftom. Pri konci výroby v roku 2004 bol vyrobený miliónty kus Octavie, ktorá sa vyrábala v karosárskych verziách liftback a combi

Nástupom druhej generácie v roku 2004 sa Octavia prvej generácie premenovala na Octaviu Tour I. a pod týmto menom sa vyrábala do roku 2010.

Stupne výbavy 
Do roku 2000:
LX
GLX
SLX
Laurin & Klement
Po facelifte (MR2001):
Classic
Ambiente
Elegance
Laurin & Klement
RS
Bussines
New bussines

Motorizácia

Škoda Octavia II (1Z) (20042013) 

Druhá generácia bola predstavená na autosalóne v Ženeve a uvedená na trh v roku 2004. Model disponuje zmenami karosérie, interiéru i novou ponukou motorov. Vyrába sa v stupňoch výbavy Classic, Ambiente a Elegance a v základná výbava obsahuje napríklad štyri airbagy, ABS systém a kotúčové brzdy na všetkých kolesách.

Športová verzia Octavia RS bola na trh uvedená po predstavení druhej generácie. Na Autosalóne v Paríži bola predstavená v roku 2006 luxusná verzia Octavia Laurin & Klement. S cieľom konkurovať silným SUV predstavila automobilka Škoda v roku 2007 verziu Combi Scout.

V októbri 2008 bol predstavený facelift, ktorého najviditeľnejšou zmenou boli nové predné svetlomety. 

Od októbra 2010 do júna 2012 sa pod názvom Octavia Tour II predávala stroho vybavená verzia, ktorá sa podobala na verziu pred faceliftom a nahrádzala Octaviu Tour I. Jej nástupcom sa stal nový model Rapid.

Motorizácia

Škoda Octavia III (5E) (20132019) 

Tretia generácia modelu Octavia bola predstavená 11. decembra 2012. V roku 2013 bola predstavená verzia combi.

Výbavové stupne
Active

Ambition

Elegance / Style

Business

Laurin & Klement

G-TEC

RS

RS 230

RS 245

Scout

Drive

Motorizácia

Škoda Octavia IV (NX) (2019) 

Štvrtá generácia bola predstavená 11. novembra 2019 v Prahe. Dizajn exteriéru nadväzuje ako na väčší Superb, tak i na menšiu Scalu. Model prvýkrát ponúka hybridnú verziu, head up displej alebo LED matrix svetlomety.

Galéria

Referencie

Zdroje 
 Článok o automobile Škoda Octavia dostupný online na slovenskej encyklopédií automobilov Škoda.
 Oficiálne slovenské stránky automobilov Škoda .

Octavia
Automobily nižšej strednej triedy